open-index/open-wikipedia-markdown huggingface dataset:
ולרי פרין

**ולרי ריצ'י פרין** (באנגלית: **Valerie Ritchie Perrine**; 3 בספטמבר 1943 – 23 במרץ 2026) הייתה שחקנית ודוגמנית אמריקאית. פרין הייתה מועמדת לפרס אוסקר לשחקנית הטובה ביותר ולפרס גלובוס הזהב לשנת 1974 על הופעתה בתור האני ברוס בסרט "לני".

## ביוגרפיה
פרין נולדה בעיר גלווסטון שבטקסס לווינפירד, רקדנית ולקנת' פרין, קצין בדרגת לויטננט קולונל בצבא ארצות הברית.
העבירה את ילדותה ביפן שם הוצב אביה ולאחר מכן בחווה באריזונה.
החלה את דרכה בתעשיית הבידור בתור נערת שעשועים בלאס וגאס ועשתה את הופעת הבכורה שלה בהוליווד בעיבוד הקולנועי לרומן המלחמה "בית מטבחיים 5".
היא הצטלמה כדוגמנית למגזין פלייבוי והייתה לשחקנית הראשונה בתולדות הטלוויזיה האמריקאית שחשפה את פיטמותיה, בסצנת מקלחת בסרט "סאונה".

בשנת 1975 זכתה פרין בפרס השחקנית הטובה ביותר של פסטיבל הקולנוע בקאן ובפרס באפט"א לקולנוע לשחקנית החדשה הטובה ביותר על הופעתה בדרמה הקומית "לני" בתור האני ברוס אשתו של הקומיקאי לני ברוס (דסטין הופמן), לפרסי המבקרים ולתשבחות נוספו מועמדויות יוקרתיות לפרס אוסקר לשחקנית הטובה ביותר ולפרס גלובוס הזהב.

ב-1979 שיחקה לצידם של רוברט רדפורד וג'יין פונדה בסרטו של סידני פולאק, "הפרש החשמלי".
את הופעתה המפורסמת בקריירה עשתה פרין בסרט "סופרמן" בתור איב טסמאכר, חברתו ושותפתו של לקס לות'ר (ג'ין הקמן) שמצילה בסרט את סופרמן (כריסטופר ריב).
חזרה על התפקיד בסרט ההמשך "סופרמן 2".

בשנת 2000 השתתפה בקומדיה שוברת הקופות "מה נשים רוצות" כשגילמה את מרגו האסיסטנטית של ניק מרשל (מל גיבסון), גיבור העלילה השוביניסט שמסוגל לקרוא מחשבות של נשים.

פרין מעולם לא נישאה.

נפטרה בבוורלי הילס, קליפורניה שבארצות הברית ב-23 במרץ 2026.

## פילמוגרפיה נבחרת וחלקית
* בית מטבחיים חמש (1972)
* הגיבור האמריקאי האחרון (1973)
* לני (1974)
* וו. סי. פילדס ואני (1976)
* מר ביליון (1977)
* סופרמן (1978)
* פרש חשמלי (1979)
* הקוסם מלובלין (1979)
* סוכנות (1980)
* סופרמן 2 (1980)
* הגבול (1982)
* לובבנים עד הסוף (1982)
* קוקטייל מאליבו (1983)
* מים מים (1985)
* נסיכה מבברלי הילס (1987)
* מלאך בהיר (1991)
* נקודת רתיחה (1993)
* בחורה בקאדילק (1995)
* הרקוויאם של בראון (1998)
* החברה של החבר שלי (1999)
* מה נשים רוצות (2000)
* חובבנים עד הסוף (2005)
* הקליפורנים (2005)

## קישורים חיצוניים

* 

קטגוריה:אמריקאים ילידי טקסס
קטגוריה:זוכי פרס באפט"א: אישים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1943
קטגוריה:אמריקאים שנולדו ב-1943
קטגוריה:אמריקאיות שנפטרו ב-2026
קטגוריה:אמריקאים שנפטרו ב-2026
מפלגת החופש העממי

ממוזער|סמל המפלגה הרפובליקנית
**מפלגת החופש העממי** (ברוסית: **Партия народной свободы**), בעבר **המפלגה הרפובליקנית של [[רוסיה]]** (**Республиканская партия России**) הייתה מפלגת אופוזיציה ליברל דמוקרטית, שהוקמה בתחילת שנות ה-90, עם הופעת הסממנים הראשונים לפירוק המפלגה הקומוניסטית של הפדרציה הרוסית. רוב חברי המפלגה הראשונים היו חברי המפלגה הקומוניסטית של ברית המועצות שלא הסכימו עם החלטות הרוב בכנס ה-27 המפלגתי. ב-17 בנובמבר התקיים במוסקבה כנס היסוד של המפלגה החדשה ונבחרו ראשיה.

בשנות ה-90, חברה לתנועות דמוקרטיות נוספות במדינה, אך לאורך השנים נותרה מפלגה עצמאית, כאשר מנהיגי המפלגה תמיד נאבקו על קיומה. ב-2007 נמנע מן המפלגה להירשם במשרד המשפטים וב-2011 בית הדין האירופי לזכויות אדם פסק שביטול רישיון המפלגה הרפובליקנית הוא מעשה בלתי חוקי.

באמצע שנות ה-90, אוחדו אל המפלגה כמה תנועות, הדומות לה במצעה כתנועת "רוסיה, קדימה! השואפת לדמוקרטיזציה בתחום הכלכלי ברוסיה. המפלגה היא חברה פעילה בקואליציית רוסיה האחרת של גארי קספרוב. יו"ר המפלגה ולדימיר ריז'קוב

במאי 2007, משרד המשפטים הרוסי ביטל את רישום המפלגה אלא שב-2011 - לאחר תביעה שהגיש יו"ר המפלגה - בית הדין האירופי לזכויות אדם הכריז על החלטה זו כבלתי דמוקרטית ותבע מרשויות המשפט ברוסיה לבטל את ההחלטה. בינואר 2012 בית המשפט העליון של רוסיה ביטל את החלטת משרד המשפטים הרוסי והמפלגה ממשיכה להתקיים. עד יולי 2015 נקראה בשם **המפלגה הרפובליקנית של [[רוסיה]] - מפלגת החופש העממי** אולם בכנס המפלגה קוצר שם המפלגה ושמה הוא "מפלגת החופש העממי".

במאי 2023, בית המשפט העליון ברוסיה פסק לפרק את המפלגה. מנהיג המפלגה מיכאיל קסיאנוב עזב את רוסיה ובהמשך הוכרז על ידי המדינה כ״סוכן זר״.

## ראו גם
* פוליטיקה של רוסיה
* ברית כוחות הימין
* המפלגה הדמוקרטית של רוסיה
* סולידריות (תנועה רוסית)
* רוסיה האחרת

## קישורים חיצוניים

* 

## הערות שוליים

רפובליקנית
קטגוריה:מפלגות ליברליות
קטגוריה:מפלגות שהוקמו ב-1991
דיסנומיה (ירח)

**דיסנומיה** הוא הירח של כוכב הלכת הננסי, הטרנס-נפטוני, אריס. הוא התגלה בשנת 2005 על ידי מייקל בראון, ומגלי כוכב הלכת הננסי אריס. השם החלופי של דיסנומיה הוא "**1 (S/2005 (2003 UB<sub>313</sub>**". בהתחלה כונה "**גבריאל**" עד שקיבל את השם "**דיסנומיה**", על שם דיסנומיה, אלת חוסר הנאמנות, בתה של אריס במיתולוגיה היוונית.

## גילוי

דיסנומיה התגלה על ידי מייקל בראון, עם צוות ההנדסה האופטית של מצפה הכוכבים קק ומגלי אריס בזמן שעשו תצפית על הפלוטואידים באזור חגורת קויפר (פלוטו, האומיה, מאקה-מאקה) ובדיסק המפוזר (אריס). התמונות של התצפיות שצולמו ב-10 בספטמבר חשפו שיש עצם סביב אריס. העצם הוגדר כירח סביב כוכב הלכת הננסי, וכונה בשמו הזמני **גבריאל**, על שם ידידתה של **[[זינה הנסיכה הלוחמת|זינה]]** (שכך כונה אריס בתקופה זו), בסדרה "**זינה הנסיכה הלוחמת**".

## מאפיינים

קוטרו של דיסנומיה מוערך בכ-650 עד 700 ק"מ. הוא כנראה קטן מדי כדי להיות בצורה כמעט-כדורית. גילויו של דיסנומיה עזר לחשב את המסה של אריס (פי 1.27 משל פלוטו). רדיוס מסלולו של דיסנומיה סביב אריס הוא ±140 37,350 ק"מ. הוא מקיף את אריס כל 15.774±0.002 ימי ארץ.

## היווצרות
סביר להניח, שהיווצרותו של דיסנומיה היה בדיוק כמו היווצרותו של הירח שלנו. הירח שלנו התנגש בכדור הארץ, וסביר להניח שאריס התנגש באחד ממיליוני הגופים בדסקה הפלנטרית שבו אריס נמצא, והחומר שהועף התגבש ויצר את דיסנומיה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ירחים במערכת השמש
מפלגת הפיראטים

טקסט=|ממוזער|280x280 פיקסלים|
**מפלגת הפיראטים**, הוא כינוי שאומץ על ידי מפלגות פוליטיות במדינות שונות הדוגלות בזכויות אדם, דמוקרטיה דינמית (לעיתים גם בדמוקרטיה ישירה), רפורמות בדיני זכויות יוצרים ופטנטים, תוכן חופשי, פרטיות, שקיפות וחופש המידע.

מפלגת הפיראטים הראשונה הייתה מפלגת הפיראטים של שוודיה, אשר נוסדה ב-1 בינואר 2006 על ידי ריקארד פאלקווינגה . מאז נוסדו לאורך השנים, ובהשראת היוזמה השוודית, עשרות מפלגות פיראטים שונות ברחבי העולם. בשנת 2007 נציגי המפלגות הללו נפגשו לראשונה בווינה שבאוסטריה כדי לדון בעתיד התנועה ולהתכונן לבחירות לפרלמנט האירופי של שנת 2009. ב-18 באפריל 2010 נוסד באופן רשמי ארגון גג בינלאומי, האינטרנציונל של מפלגות הפיראטים, בכנס שהתקיים בבריסל, בלגיה. בארגון חברות כשלושים מפלגות ממדינות שונות.

בבחירות לפרלמנט של ברלין שהתקיימו בספטמבר 2011 זכתה מפלגת הפיראטים הגרמנית ב-8.9% מהקולות, ובכך הפכה למפלגת הפיראטים הראשונה שזכתה במושבים בבחירות פרלמנטריות עירוניות. בנובמבר 2012 זכתה מפלגת הפיראטים של איסלנד ב-5.1% מהקולות בבחירות לפרלמנט, ובכך הפכה למפלגת הפיראטים הראשונה שנבחרה באופן דמוקרטי לפרלמנט של מדינה.

בישראל קיימת מפלגת פיראטים מקומית, הפיראטים, שהתמודדה החל מהבחירות לכנסת התשע עשרה. המפלגה לא עברה מעולם את אחוז החסימה.

## ראו גם
* האינטרנציונל של מפלגות הפיראטים
* מפלגת הפיראטים הישראלית
* מפלגת הפיראטים של גרמניה
* מפלגת הפיראטים של שוודיה
* מפלגת הפיראטים של איסלנד

## קישורים חיצוניים

* 

## הערות שוליים

*
קטגוריה:מפלגות שהוקמו ב-2006
חיים שמואל קהימקר

ממוזער|כריכת ספרו של חיים שמואל קהימקר אשר נכתב בשנת 1897 ויצא לאור בשנת 1937 בתל אביב כ 30 שנים לאחר פטירתו
**חיים שמואל קהימקר** (1830 – 9 באוקטובר 1908), היסטוריון, מורה, פילנתרופ ופובליציסט בן לקהילת "בני-ישראל" בהודו.

קהימקר היה דמות מרכזית בפרסום הקהילה לעולם ולקהילות היהודיות השונות הנמצאות בו. הוא הקים את אחד מבתי הספר לעברית הראשונים בהודו, וכן מספר עיתונים הקשורים ליהדות ולמסורות ישראל.

## קורות חיים
חיים שמואל קהימקר נולד ב-1830 בכפר אליבג, כ-25 מייל דרום מזרחית לבומביי, אביו שמואל יעקוב קהימקר היה מפקח מטעם בתי הספר של המיסיון האמריקאי בהודו, והיה מורהו הפרטי של בנו חיים בתחילת חייו ולימד אותו עברית, מראטהי ואנגלית. אפשר להתחקות אחר משפחתו עד לסביבות המאה ה-17 לאדם בשם אהרון (ארונג'י) שגר בכפר קהים ממנו נגזר שם משפחתו או לחלופין שם הכפר נגזר משם משפחתו כמקובל בשמות המשפחה בעדתו. נכדו של אהרון, יוסף (איסופג'י) עבר לכפר ראמסאג' ולאחר מכן לאליבג שם נולד נינו חיים.

בשנת 1852 הקים את ארגון "החברה הנדיבה של הבני-ישראל", במטרה לקדם חינוך והשכלה גבוהה בקרב בנות ובני הקהילה, בתי הספר שנוהלו על ידי הארגון אף סיפקו קורת גג ליתומי הקהילה, בשנת 1868 פרש מהנהלת הארגון אך המשיך לתמוך בו.

בשנת 1875 הקים את "בית הספר הישראלי" בבומביי באזור קדאק.

בשנת 1876 הוא שלח יחד עם אברהם דניאל דיווח על תולדות בני ישראל ללונדון. בשנת 1886 הוא תואר בהצפירה כראש חברת "גומלי חסדים" "איש נודע לשם במעשי צדקותיו". בשנת 1890 הוא עמד בראש ועד למען בתי הספר היהודיים בהודו. במסגרת תפקידו הוא שלח ליהודים בארצות שונות בקשות לתרומות לחיזוק בתי הספר וצירף אליהם ספר בן 38 עמודים על תולדות עדת בני ישראל בהודו.

ב-5 בספטמבר 1888 הקים את בית הכנסת "עץ החיים" בבומביי אשר קיים ופעיל עד היום.

ספרו של קהימקר אשר פורסם באנגלית 29 שנים לאחר פטירתו, היווה את הספר המלא הראשון על קהילת בני ישראל בשפה זרה, עליו התבססו רוב הספרים העוסקים בהיסטורית העדה ב-100 השנים הבאות. כתיבת הטיוטה נסתיימה ב-1897, גרסה במראטהית יצאה בשנת 1927 על ידי הוצאת פראקש ההודית ומשפחתו של קהימקר. בשנת 1936 קיבל עמנואל אולסבנגר את הספר על ידי צאצאיו של קהימקר בעת ביקורו בהודו מטעם קרן היסוד והוא הוציאו לאור ב-1937 בארץ ישראל המנדטורית בתרומה של יהודים מדרום אפריקה.
נעשו מספר ניסיונות להוצאת ספרו בעברית על ידי אישי תרבות מתוך הקהילה כגון הסופרים אליעז ראובן-דנדקר ואביחי בהסטקר, אך לבסוף יצאה בסוף שנת 2023 מהדורה בעברית על ידי איגוד החזנים של "בני ישראל"- עולי הודו.

קהימקר נפטר ב-9 באוקטובר 1908 ונקבר בבית העלמין היהודי מזגאו שבבומביי.

## משפחתו
קהימקר התחתן עם מילקה (מלכה) סולומון ג'יראד (ג'ירדקר קאזי), וממנה נולדו לו 8 ילדים. רבים מצאצאיו חיים כיום בישראל וקנדה. חלקם הגדול עסק ברפואה, ספרות וקהילה.

בין צאצאיו נמנה הסופר והיסטוריון ניסים מוזס (טלקר).

## לקריאה נוספת

* 
* 
* 
* 
## קישורים חיצוניים

* חיים שמואל קהימקר באתר Congregation BINA (באנגלית)

## הערות שוליים

קטגוריה:נדבנים יהודים הודים
קטגוריה:סופרים יהודים הודים
קטגוריה:חוקרי תולדות עם ישראל
קטגוריה:אנשי חינוך יהודים הודים
קטגוריה:ילידי 1830
קטגוריה:נפטרים ב-1908
הטופולוגיה הקו-סופית

בטופולוגיה, **הטופולוגיה הקו-סופית** (או **טופולוגיית המשלימים הסופיים**; באנגלית: Cofinite topology) מוגדרת על קבוצה <math>X</math>, כך שנוצר מרחב טופולוגי שבו *הקבוצות הפתוחות* הן הקבוצה הריקה וכל הקבוצות שמשלימותיהן סופיות. מכך נובע ש*הקבוצות הסגורות* הן בדיוק הקבוצות הסופיות והמרחב עצמו.

פורמלית, ניתן להגדיר את הטופולוגיה כ:
:\mathcal{T} = \{A \subseteq X \mid A=\varnothing\ \lor\ |X \setminus A| 

טופולוגיית זריצקי על עקום אלגברי היא הטופולוגיה הקו-סופית על נקודות העקום.

## תכונות
* כל תת-מרחב של הטופולוגיה הקו-סופית הוא גם קו-סופי.
* כל קבוצה פתוחה לא-ריקה במרחב, מכילה את כל המרחב פרט למספר סופי של נקודות. לכן:
** המרחב קומפקטי וקומפקטי סדרתית.
** כאשר קבוצת הבסיס <math>X</math> היא אינסופית, כל שתי קבוצות פתוחות לא-ריקות במרחב חותכות זו את זו, כלומר אין שתי קבוצות פתוחות לא-ריקות זרות. לכן מרחב טופולוגי המורכב מקבוצה אינסופית <math>X</math> וטופולוגיה קו-סופית אינו מרחב האוסדורף.
* הטופולוגיה הקו-סופית על מרחב ''<math>X</math>'' היא הטופולוגיה הגסה ביותר על מרחב זה המקיימת את אקסיומת ההפרדה <math>T_1</math>.
** יתרה מזאת, טופולוגיה על ''<math>X</math>'' מקיימת את T_1 אם ורק אם היא מכילה את הטופולוגיה הקו-סופית.
* הטופולוגיה הקו-סופית על מרחב <math>X</math> סופי היא הטופולוגיה הדיסקרטית (לכל A \subseteq X מתקיים |X\setminus A| \leq |X| ).

## ראו גם
*הטופולוגיה הקו-מנייתית

## קישורים חיצוניים
* 

קו-סופית
האן-מינדן

**האן-מינדן** או **האן-מונדן** (בגרמנית: **Hann. Münden**, קיצור של **Hannoversch Münden**) היא עיר במדינת סקסוניה התחתונה שבגרמניה. העיר נמצאת במחוז גטינגן ויושבת על נקודת ההצטלבות בין הנהרות פולדה וורה, אשר נשפכים אל נהר הווזר. אוכלוסיית העיר מונה כ-23,600 תושבים. העיר ידועה בזכות בתיה העתיקים, חלקם בני יותר מ-600 שנה.

## היסטוריה
לא ניתן לציין בוודאות את השנה בה הוקמה העיר. האזור מוכר כמקום יישוב כבר מהמאה ה-9, אך העדות הכתובה הראשונה לקיומה של העיר היא במסמך משנת 1183. שמה המקורי של העיר היה **מונדן**, אך שונה עם הזמן לשם הנוברש מונדן (עקב הברית שנחתמה עם ממלכת הנובר), כדי להבדיל בין מונדן לבין העיר מינדן (Minden) הנמצאת לא הרחק, ואשר שמה מבוטא בצורה כמעט זהה.
מאוחר יותר, כדי למנוע בלבול עם העיר הנובר, קוצר השם ל- האן-מונדן.

## אתרים מרכזיים
* הכנסייה הלותרנית על שם בלזיוס הקדוש, הבנויה בסגנון האדריכלות הגותית, ואשר בשטחה קבור אריק הראשון, דוכס ברונסוויק-קאלנברג.
* שרידי חומת העיר מהמאה ה-12.
* מגדל הטילישאנצה - נבנה בסוף המאה ה-19, לזכר המצור על העיר שהונהג בידי יוהאן צרקלאס, רוזן טילי, בשנת 1626.
* ארמון וולפנשלוס, אשר נבנה במקור בתחילת המאה ה-16, על ידי הדוכס אריק הראשון, בסגנון הגותי.
* גשר וורהברוקה הישן (מעל נהר הוורה) - אחד מגשרי האבן העתיקים במדינה.
* בית העירייה הבנוי בסגנון הרנסאנס, אשר נבנה במקור במאה ה-14.

## ערים תאומות
* 
* 
* 
* 

## גלריית תמונות

Hann. Münden-Rathaus.01.JPG|ממוזער|250px|בית העירייה הבנוי בסגנון הרנסאנס
Alte Werrabrücke Hann. Münden 2016.jpg|ממוזער|גשר וורהברוקה הישן (מעל נהר הוורה)


## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:סקסוניה התחתונה: ערים
המצור על בדחוס (1812)

**המצור על בדחוס** הוא מצור אשר התנהל בשנת 1812 בידי כוח בריטי ופורטוגלי משולב בפיקודו של ארתור וולינגטון, כנגד הכוחות הצרפתים שהגנו על העיר המבוצרת בדחוס.

## רקע

כיבוש העיר בדחוס היה למטרה חשובה לצבא האנגלו-פורטוגלי בפיקודו של וולינגטון. בדחוס הייתה חלק ממספר ערי גבול מבוצרות, בין ספרד שהייתה תחת כיבוש צרפתי, לבין פורטוגל שהצליחה להגן על גבולותיה מפני הצבא הצרפתי. כדי לבסס יסודות לשחרור ספרד, וולינגטון החליט בשלב הראשון לכבוש את ערי הגבול כדי להבטיח לעצמו את דרכי האספקה לצבאו בין ספרד לעיר ליסבון ולים.

העיר בדחוס הייתה העיר השלישית שנכבשה, והקשה מביניהן לכיבוש. הצבא האנגלו-פורטוגלי הגיע לבדחוס לאחר שחרור העיר אלמידה במאי 1811 ושחרור סיודד רודריגו בינואר 1812. חשיבותה של בדחוס הייתה בפתיחת הציר הדרומי מאחר ששחרור סיודד רודריגו הבטיח את הציר הצפוני.

## העיר בדחוס

שמאל|ממוזער|250px|איור תקופתי של העיר, מהצד הצפוני.
בשנת 1812 העיר בדחוס הייתה עיר מבוצרת היטב אשר שכנה באזור הררי, כאשר מצידה הצפוני נהר הגוודיאנה. הביצורים העתיקים של העיר מהתקופה המוסלמית כללו את המצודה בצד הצפון מזרחי ואת חומות העיר. במשך השנים, שופרו הביצורים כדי לעמוד במצור בסטנדרטים של העת החדשה, ובעיקר בירי תותחים. שיפורים אלו כללו הוספה של ביצורי כוכב ובאסטיונים סביב חומות העיר, סוללות עפר, חפירים ומבצרים קטנים בנקודות אסטרטגיות סביב העיר.

## הצדדים הלוחמים
### חיל המשמר הצרפתי
מפקד ומושל העיר בדחוס תחת הכיבוש הצרפתי היה הגנרל והברון ארמנד פיליפון, מפקד מנוסה אשר לחם בצבא הצרפתי משנת 1778. פיליפון קיבל ניסיון רב בפיקוד במערכות השונות של המלחמות הנפוליאוניות ביניהם קרב אוסטרליץ, קרב טלברה והמצור על קדיס. במרץ 1811 הועבר פיליפון לפקד על העיר בדחוס.

חיל המשמר הצרפתי תחת פיקודו של ארמנד פיליפון הורכב מ-5,003 חיילים, ביניהם;
* 3,807 חיילי רגלים (מעט פחות מ-8 גדודים, אשר נפרסו בין העמדות השונות).
* 42 פרשים (ניצבו במרכז העיר כעתודה).
* 261 חיילי ארטילריה ו-260 מהנדסים ופלסים (חלקם הוצבו כתותחנים גם כן).
* כ-300 חיילים חולים (לא השתתפו באופן פעיל בהגנת העיר).
בנוסף שירתו חיילים ואזרחים בשירות הצבא נוספים בתפקידים כגון לוגיסטיקה ופיקוד.

### הכוח האנגלו-פורטוגלי

## המצור וכיבוש העיר

שמאל|ממוזער|220px|תרשים התנהלות המצור על בדחוס בידי הכוח הבריטי-פורטוגלי.

## לקריאה נוספת
* איאן פלצ'ר **בדחוס 1812**, הוצאת אוספרי, 1999. ()
* איאן פלצ'ר **מבצרים במלחמת חצי האי האיברי 1808-14**, הוצאת אוספרי, 2003. ()

## קישורים חיצוניים

## הערות שוליים

קטגוריה:המלחמות הנפוליאוניות: קרבות
בדחוס
בדחוס
קטגוריה:פורטוגל: קרבות
העתקה חלקה פורמלית

במתמטיקה, ובמיוחד באלגברה קומוטטיבית ובגאומטריה אלגברית, הומומורפיזם \,f:A\to B בין שני חוגים קומוטטיביים נקרא **חלק פורמלית** (בצרפתית **Formellement lisse**) אם הוא מקיים את תנאי ההרמה האינפיניטסימלית הבא:

ההעתקה f מגדירה מבנה של *A*-אלגברה על *B*. התנאי הוא שלכל *A*-אלגברה קומוטטיבית *C* ואידיאל נילפוטנטי \,N \triangleleft C, כל העתקה של *A*-אלגבראות \,B\to C/N ניתן להרים להעתקה של *A*-אלגבראות \,B\to C. אם ההרמה היא יחידה לכל זוג (C,N) כזה, ההעתקה נקראת אטל פורמלית. כל העתקה חלקה היא חלקה פורמלית וההפך נכון להעתקות מוצגות סופית.

העתקות חלקות פורמלית הוגדרו ונחקרו לראשונה על ידי אלכסנדר גרותנדיק בספרו EGA, בכרך הרביעי. בין היתר הוכיח גרותנדיק כי העתקה חלקה פורמלית בין חוגים נתריים היא בהכרח שטוחה

## לקריאה נוספת

* Grothendieck, Alexandre; Dieudonné, Jean (1964). "Éléments de géométrie algébrique (rédigés avec la collaboration de Jean Dieudonné) : IV. Étude locale des schémas et des morphismes de schémas, Première partie". Publications Mathématiques de l'IHÉS 20: 5–259.


## הערות שוליים

קטגוריה:גאומטריה אלגברית
קטגוריה:תורת החוגים
ניקוי ראש ענק

**ניקוי ראש ענק** הוא ירחון תשבצים וחידות ישראלי המתפרסם מאז ינואר 1986. את הירחון עורך ומוציא לאור מאז ראשיתו החידונאי טומי שמיר, המחבר תשבצים וחידות לעיתונים "הארץ" ו"ישראל היום". בנוסף לתשבצים, תשחצים ותשבצי היגיון, מכיל הירחון חידות מסוגים נוספים, כגון "שחור ופתור", פסיפס ועוד.

תחילתו של הירחון במגזין ״ניקוי ראש״, אשר יצא במחצית הראשונה של שנות השמונים. את המגזין, כמו את "ניקוי ראש ענק", ערכו טומי שמיר ואשתו, לילך שמיר, בתו של המתרגם והחידונאי אברהם סלמן.

ל"ניקוי ראש ענק" סימני הכר ייחודיים, כגון חידת שער (מסוג כפל לשון) מאוירת ועטיפה צבעונית בעיצוב משתנה. היא נבדלת במראה ובגודלה מרוב חוברות התשבצים בשוק, כמו גם במגוון החידות שבה. התשבצים והחידות בחוברת מסווגים לפי רמת קושי, וככל שרמת הקושי גבוהה יותר, כך הפרס על פתרון התשבץ גבוה יותר. "ניקוי ראש ענק" הייתה החוברת הראשונה בישראל שכללה חידות סודוקו, קאקורו ושחור ופתור. עם הכותבים בירחון נמנים יורם הרועה (שתורם לכל גיליון תשבץ היגיון ענק שנמצא במרכז הגיליון, ותשבץ רגיל), ראובת ניצן, עמוס ארליך, אורי בן דור, ירון רחמים ואביעד שמיר.

## קישורים חיצוניים
* 

קטגוריה:ישראל: כתבי עת
קטגוריה:תשבצים
להקת הגדנ"ע

**להקת הגדנ"ע** הוקמה ב-1966 ופורקה באותה שנה. בזמן זה הספיקה להפיק תוכנית אחת. בתוכנית זו, שנקראה "חץ מקשת", השתתפו בין היתר דודו גולדנברג (טופז). לצידו הופיעו ארבעה בנים וארבע בנות בהן האופנאית רזיאלה גרשון. טופז שר סולו את השיר "נוח היה איש צדיק ותמים", שיר שכתב דן אלמגור ללחן עממי אמריקאי (במקור ביצעה את התרגום העברי רבקה מיכאלי), שהפך ללהיט שהושמע ברדיו וגם יצא על תקליטון אוסף של מספר להקות צבאיות. מלבד שיר זה היו בתוכנית עוד אחד עשר שירים, בהם השירים שהלחינה דרורה חבקין "חומות יריחו" ו"שיר הצעדה" שמזוהה עם ביצוע מארש של תזמורת צה"ל. רוב המנגינות היו קצביות ומבוססות על לחנים עממים אמריקאים קלים.

12 השירים שהיו בתוכנית הוקלטו לתקליט אריך-נגן בשנת 1966. תקליט חריג בתקופת המיתון בה רוב הלהקות הוציאו תקליטוני E.P., או שלא הקליטו בכלל. לצד להקת הגדנ"ע, רק להקת הנח"ל הוותיקה הוציאה אותה שנה תקליט אריך נגן.

תוכניתה זו הייתה הפעילות היחידה של הלהקה, היא פורקה באותה שנה. במשך שנים, פעלה תזמורת הגדנ"ע, אשר פעלה במקביל לתזמורת צה"ל ואף שיתפה עימה פעולה.

גדנ"ע
קטגוריה:1996 במוזיקה
מריה קנבל

**מריה אוסיפובנה קנבל** (ברוסית: Мария Осиповна Кнебель; 18 במאי (6 במאי) 1898 - 1 ביוני 1985) הייתה שחקנית, במאית ואחת המורות המשפיעות ביותר בתיאטרון של התקופה הסובייטית.

## חייה
קנבל למדה בסטודיו של מיכאל צ'כוב לפני שהצטרפה ב-1921 לסטודיו השני של התיאטרון האמנותי של מוסקבה בניהולו של קונסטנטין סטניסלבסקי. בשנים 1924–1950 עבדה כשחקנית בתיאטרון האמנותי של מוסקבה וגילמה בו תפקידים רבים. היא החלה לביים ב-1935, בתחילה בתיאטרון ארמולובה. ב-1950 הפסיקה לשחק ובין 1955–1960 שימשה כמנהלת האמנותית של תיאטרון הילדים המרכזי במוסקבה, שם עזרה להזניק את הקריירות של במאים צעירים שאחר כך הפכו להיות בין החשובים ברוסיה, ביניהם אנטולי אפרוס ואולג אפרמוב. היא החלה ללמד ב-1932, עבדה בבית הספר לאמנויות הבמה ע"ש שפקין (1940-1948) ולאחר מכן לימדה תיאטרון באקדמיה הרוסית לאומנויות התיאטרון (גיטיס). בין תלידיה היו יוסף רייכלגאוז ואנטולי וסילייב.

לעיתים קרובות מפחיתים בחשיבותה כמורה ותאורטיקנית של תיאטרון, משום שעבדה בתקופה בה 'גדודים' של במאים הוזמנו להפיק הצגות, ונשים כמעט ולא זכו לקרדיט עבור עבודתן כבמאיות. כך יצא שלעיתים קרובות שמה נדחק מאור הזרקורים. היא השפיעה רבות על במאים שדבקו במסורת סטניסלבסקי אך שאפו להתאים או לפתח אותה לאורך הקווים שהתווה מיכאל צ'כוב, שכתביו לא פורסמו בברית המועצות עד 1986.

בין תלמידיה שהפכו אחר כך לפורצי דרך בזרמים שונים של תיאטרון נמנים אנטולי וסילייב (מייסד בית הספר לאמנות הדרמה), אוסיף רייחלגאוז (מייסד בית הספר למחזאות מודרנית) ובוריס מורוזוב (תיאטרון מאלי).

## שיטת הניתוח האקטיבי
תרומתה העיקרית לתאוריה של הדרמה היא 'שיטת הניתוח האקטיבי' של המחזה והתפקיד, אותה ביססה על מחקרי 'שיטת הפעולות הפיזיות' שפיתח קונסטנטין סטניסלבסקי בסוף ימיו. שיטת העבודה מציעה לשחקנים ובמאים סביבת עבודה מלאה ועשירה, עם חוקים, כלים, וחופש רב. בבסיס השיטה נמצא הרעיון לפיו השחקן הוא לא רק מבצע של פרטיטורת המחזה, הוא יוצר אותה מחדש תוך כדי ההצגה תוך שהוא משלב בין החומרים של המחזאי לחומרים שלו. לדברי סטניסלבסקי, תהליך שכזה הוא "הכרחי ליצירת יצירה חדשה ולא רק העלאה באוב של קלישאות ממוחזרות ומוסכמות תיאטרליות". שיטה זו הפכה להיות מתודת העבודה הדומיננטית בתיאטרון הרוסי והאירופאי.

## קישורים חיצוניים

קטגוריה:במאי תיאטרון רוסים
קטגוריה:שחקניות תיאטרון רוסיות
קטגוריה:במאיות תיאטרון
קטגוריה:מעוטרי עיטור הדגל האדום של העמל
קטגוריה:ילידות 1898
קטגוריה:סובייטים שנולדו ב-1898
קטגוריה:נפטרות ב-1985
קטגוריה:סובייטים שנפטרו ב-1985
פולדה

**פוּלְדָה** (בגרמנית **Fulda**) הוא שמם של נהר, מנזר ועיר בגרמניה, ושל מקומות, אנשים ותאגידים הקשורים בהם או קרויים על שמם.

## הערות שוליים
The New Workout Plan

**The New Workout Plan** הוא הסינגל החמישי והאחרון של אמן ההיפ הופ האמריקאי קניה וסט, מתוך אלבום הבכורה שלו, The College Dropout. הוא יצא לאור בסוף אוגוסט 2004, והגיע למקום ה-59 במצעד שירי ההיפ הופ/R&B של בילבורד. לשיר יצא רמיקס רשמי, שאותו הפיק ליל ג'ון ומשתתפים בו הזמרים טוויסטה, לות'ר קמפבל, ג'ון לג'נד, אנה ניקול סמית', GLC ופונזוורת' בנטלי. מאוחר יותר הרמיקס נכלל גם ב-DVD בשם "*The College Dropout Video Anthology*". בשיר משתתפת הכנרת הישראלית מירי בן-ארי.

בתחילת השיר בחורות מגיבות לסרטון אימון בדיוני שנוצר על ידי קניה וסט. השיר כולל "עדויות" בדיוניות של נשים שעברו בהצלחה את תוכנית האימון והצליחו להשיג בזכותו אורח חיים בזבזני הודות להיותן בכושר. הסינגל הוא נקיטת עמדה סאטירית על האבסורד שנשים זוכות להערכה רק בגלל הגוף שלהן, ושגברים מוערכים רק בגלל כספם.

בביקורת על השיר נאמר ש, למרות התייחסויות לפן השטחי בשיר- שיוחס בביקורת למה שווסט באמת חושב ומאמין, ״הבחור הזה (ווסט) מצליח לעשות חביב למרות הכל חביב למרות הכל״, ונתן ביקורת חיובית מאוד לווסט בשיר זה, ואף טען שבחלק מהזמן התחרה ב״אחד הביטים הכי טובים שלו״.

## קישורים חיצוניים

* 
* 

## הערות שוליים

קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שהופקו על ידי קניה וסט
קטגוריה:וידאו קליפים שבוימו על ידי דיירקטור X
קטגוריה:שירי היפ הופ אמריקאיים
קטגוריה:שירים סאטיריים
קטגוריה:סינגלים בהוצאת רוק-א-פלה רקורדס
פולדה (עיר)

**פולדה** (גרמנית: **Fulda**; נכתב לעיתים **פולדא**) היא עיר במדינת הסן, גרמניה. העיר יושבת על נהר הפולדה. היא אחת משבע הערים בעלות מעמד מיוחד במדינת הסן.

## היסטוריה
ראשיתה של העיר במנזר פולדה אשר הוקם בשנת 744 על ידי סטורמיוס הקדוש, תלמידו של בוניפציוס הקדוש, מבשר הנצרות בגרמניה. העיר מוזכרת לראשונה כעיר בשנת 1114, עד שבשנת 1208 קיבלה פולדה מעמד של עיר, למרות התנגדות ראשי המנזר שטענו שהשטח הוא בבעלותם.

בעת מלחמת האיכרים הגרמנית שהתחוללה בין השנים 1524–1526, השתתפו מבין גברי העיר כ-10,000 לוחמים בקרבות, תחת פיקודו של הנס דאלהופף. נסיך המדינה, פיליפ מהסן, מזכיר צבא חזק ומאורגן שהשתתף בלחימה על ההר פראון.

במהלך המאה ה-18 עברה העיר תנופת בנייה בסגנון הבארוק, בין השאר בשיפוץ קתדרלת העיר וארמון המבצר על ידי יוהאן דינצנהופר. גם כנסיית העיר, נבנתה בין השנים 1771 - 1785.

בשנת 1764, נפתח בעיר מפעל חרסינה תחת בעלותו של הנסיך והבישוף הנריך פון ביברה, אך זמן קצר לאחר מותו, בשנת 1789 נסגר המפעל. בעקבות איכותה ונדירותה, מוערכת החרסינה על ידי אספנים בשווי רב.

לעיר וסביבתה נודעה חשיבות במהלך המלחמה הקרה, עקב קרבתה של העיר לגבול עם מזרח גרמניה, והיותם של הכוחות האמריקניים פרושים לאורך גבול זה.

## מקור השם
העיר נקראת על שם הנהר הזורם בקרבתה. מקור השם פולדה אינו ברור. השם fulda מוזכר במסמכים החל משנת 751. המקור הסביר ביותר הוא מסקסונית עתיקה *folda* (ארץ, אדמה), והמילה 'אהה', מלטינית "מים" *(aqua)*.

מכיוון שההברה pol/pel נפוצה מאוד בקרב השפות הודו-אירופאיות, ניתן להניח כי מקור השם הוא *Polota*.

בשל העובדה כי מספר רב של ההודו אירופי מילים עם השורש * pel-/pol- שם, אפשר גם כי Fulda גרסה של ההודו אירופי היה Polota. שם של פולדה ולכן יכול גם כמה מערכות יחסים במזרחה של אירופה המרכזית, ראו: ב לטביה יש Palt, palte (שלולית, שלולית), אלא גם את הנהר או Peltew Pelta.

## יהדות פולדה

הקהילה היהודית בפולדה הייתה מן הקהילות הוותיקות ביותר בגרמניה.

בשנת ד'תתקצ"ו (1235), הואשמו היהודים ברצח חמשת ילדי טוחן מקומי בחג המולד, ובשמירת דמם עבור שימוש לאפיית מצות לפסח. לאחר שלושה ימי חקירה ממושכים ועינויים הודו שני יהודים מתושבי העיר בהאשמות. בעקבות כך, בפרעות שנערכו בי"ז בטבת על ידי קבוצת צלבנים ואזרחים מקומיים ששהו בעיר, נרצחו 34 יהודים. רק בזכות הגנת חברי מועצת העיר על היהודים בגופם, נעצרו הפרעות.

בעקבות האירועים, הורה פרידריך השני קיסר גרמניה, על הקמת ועדת חקירה, שהורכבה בעיקר מיהודים מומרים שאינם מגרמניה. הוועדה קבעה, כי על פי המידע המתקבל בתנ"ך, ב ובתלמוד, ליהודים נאסר השימוש בדם לצורכי אכילה. ולפיכך, העלילה היא מופרכת ושקרית.

בעקבות מסקנת הוועדה, הוציא הקיסר הצהרה ביולי 1236, בה הוא שולל את עלילת הדם מכל וכל, וקבע כי נוצרים שיהרגו יהודים מפני אשמה זו, יחשבו כמורדים במלך.

כרב העיר וכראש הישיבה שפעלה בעיר כיהן הרב אליהו לואנץ. ורבי שמואל אהרן בן רבי אליקים (נפטר ביום ה׳ ט׳ באייר תי״ב), ורבי אליעזר משולם ברילין, ואחריו בנו רבי יצחק (נפטר במנהיים ביום ה׳ כ״ג אדר תל״ח). וכן כיהן בה כרב הרב מאיר שיף מחבר **חידושי מהר"ם שיף** על התלמוד. שם העיר זכור לדורות בשמו של פרשן הירושלמי הרב אליהו מפולדא.

## גאוגרפיה
### אקלים

## ערים תאומות
* 
* 
* 
* 
* 

## קישורים חיצוניים

* 
* 
* 

*
קטגוריה:הסן: ערים
פולדה (נהר)

**פולדה** (גרמנית: **Fulda**) הוא נהר במדינת הסן, גרמניה. אחד משני היובלים היוצרים את נהר הווזר (השני הוא נהר הוורה). אורכו של נהר הפולדה 218 ק"מ.

מוצאו של הפולדה ברמת וואסרקופה אשר בהרי הרן. בדרכו מתמזג הפולדה עם נהר האדר, עובר דרך העיר קאסל, ויוצר יחד עם הוורה את נהר הווזר, באזור העיר האן-מונדן שבסקסוניה התחתונה.

## קישורים חיצוניים

קטגוריה:גרמניה: נהרות
קטגוריה:הסן: נהרות
קטגוריה:סקסוניה התחתונה: גאוגרפיה
טור דה רומאנדי

**טור דה רומאנדי** (בצרפתית **Tour de Romandie**) הוא מרוץ אופני כביש, מסוג מרוץ קטעים, המשתייך לסבב UCI World Tour. המרוץ נערך בחבל רומאנדי בשווייץ – חבל דוברי הצרפתית במערב המדינה.
המרוץ נערך בפעם הראשונה ב-1947, שהייתה השנה ה-50 לייסוד איגוד האופניים בשווייץ.

המרוץ נפתח, באופן מסורתי בפרולוג – קטע קצר של מרוץ אישי נגד השעון, המתקיים באזור ז'נבה או בלוזאן. בקטעים הבאים פונה המרוץ, בדרך כלל, צפונה, אל אזור הרי האלפים והרי היורה שבקנטון נשאטל. בדרך כלל, מתקיים במרוץ קטע נוסף של מרוץ אישי נגד השעון; בפעמים רבות זהו הקטע האחרון והמכריע במרוץ.

## רשימת המנצחים בשנים האחרונות
*1998 –  לורן דיפו
*1999 –  לורן ז'אלאבר
*2000 –  פאולו סבולדלי
*2001 –  דריו פריגו
*2002 –  דריו פריגו
*2003 –  טיילר המילטון
*2004 –  טיילר המילטון
*2005 –  סנטיאגו בוטרו
*2006 –  קאדל אוונס
*2007 –  תומאס דקר
*2008 –  אנדראס קלודן
*2009 –  רומן קרויציגר
*2010 –  סימון שפילק
*2011 –  קאדל אוונס
*2012 –  בראדלי ויגינס
*2013 –  כריסטופר פרום
*2014 –  כריסטופר פרום
*2015 –  אילנור זאקארין
*2016 –  נאירו קינטנה
*2017 –  ריצ'י פורט
*2018 –  פרימוז' רוגליץ'
*2019 –  פרימוז' רוגליץ'
*2021 –  גריינט תומאס
*2022 –  אלכסנדר ולאסוב
*2023 –  אדם ייטס
*2024 –  קרלוס רודריגס
*2025 –  ז'ואאו אלמיידה

## מרוץ הנשים
החל משנת 2022 נערך מרוץ לנשים, טור דה רומאנדי פמינין . המרוץ לא נערך במקביל למרוץ הגברים הנערך באפריל, אלא בחודש אוגוסט. המרוץ כולל ארבעה קטעים.
### מנצחות מרוץ הנשים
*2022 - אשלי מולמן-פסיו
*2023 - דמי וולרינג
*2024 - לוטה קופקי
*2025 - אליס שאביי

## קישורים חיצוניים

* 
* סקירה לקראת המרוץ 

## הערות שוליים

קטגוריה:תחרויות ספורט בשווייץ
קטגוריה:שווייץ: אופניים
קטגוריה:מרוצי אופניים
קטגוריה:מרוצי וורלד טור
טימותי אדס

**טימותי אדס (עדס)** או בשמו המלא, **טימותי ריימונד אדס** (באנגלית: **Timothy Raymond Adès**, נולד ב-1941) הוא משורר-מתרגם אנגלי, יליד מצרים, ממוצא יהודי.

## קורות חיים
אביו היה איש העסקים ואספן האמנות **רֶמון (רימונד) עדס** (1915-1993), יהודי יליד קהיר, בן למשפחה שמקורה בחלב, סוריה.

אמו, **סטלה וורלי**, הייתה אנגליה, בתו של **סר ארתור וורלי**, איש עסקים ידוע בתחום הביטוח.
טימותי אדס, יליד אלכסנדריה, התחנך כילד על ברכי הזרם הדתי האנגליקני ולמד בילדותו ב**מכללת ויקטוריה** באלכסנדריה עד שנת 1949 כשהמשפחה נאלצה לעזוב את מצרים. באנגליה סיים אדס לימודים קלאסיים וכן מינהל עסקים בינלאומיים.
אדס הצטיין במיוחד בתרגומיו מהשירה הצרפתית, הגרמנית והספרדית. בעבודתו נודע בהקפדתו על המקצבים ועל החרוזים. הוא נוהג לדלקם שירים בתרגומו בערבי ספרות ובפסטיבלים לשירה וכותב ביקורות על תרגומים בכתבי עת כמו
"Translation and Literature" של אוניברסיטת אדינבורו ואחרים. הוא חבר פעיל בחברה הבריטית לשירה "Poetry Society".

אדס נשוי להיסטוריונית האמנות, דון אדס, ואביו של המלחין והפסנתרן תומאס אדס.

## ספרים מתורגמים
*2002 - ויקטור הוגו - שירים מתוך "איך להיות סבא" (L'Art d'être grand-père)
- *How to be a Grandfather*
*2002 - ז'אן קאסו - 33 סונטות של הרזיסטנס (שחוברו בבית סוהר של המשטר וישי) (*Trente-trois sonnets composés au secret*)
*Sonnets of the Resistance  33*
*2008 - ז'אן קאסו - שגעונו של אמאדי (La folie d'Amadis) (*The Madness of Amadis*)
טימותי אדס תרגם מגרמנית מיצירות של ברטולט ברכט, ריקרדה הוך, מספרדית - מיצירות של הסופרים המקסיקנים אלפונסו רייס (מקסיקו) ומנואל גוטיירס נאחרה, מצרפתית - מרובר דסנוס, ז'ראר דה נרוואל, אלגיות וסונטות מאת לואיז לאבה, ז'אן ארפ, מיוונית הפואמה "ג'ון קיטס" מאת אנגלוס סיקליאנוס, שירים מאת למברוס פרופיראס

## פרסים ואותות כבוד
*1996 - פרס ראשון ע"ש ג'ון דריידן של BCLA/BCLT (האיגוד הבריטי לספרות השוואתית/ המרכז הבריטי לתרגום השוואתי) בשביל תרגום 33 ההסונטות של ז'אן קאסו
*2001 - הפרס ע"ש ראמון דה ואלייה-אינקלאן של המוסף לספרות של העיתון טיימס, לונדון, TLS - Times Litterary Supplement, בשביל התרגום קובץ השירים "הומרוס בקוארנוואקה" מאת אלפונסו רייס
*2002 - פרס שני של BCLA/BCLT על התרגום Against the grain מאת רובר דסנוס מצרפתית.

## קישורים חיצוניים
* 

## הערות שוליים

קטגוריה:מתרגמים יהודים בריטים
קטגוריה:משפחת עדס
קטגוריה:מתרגמים מגרמנית
קטגוריה:מתרגמים מצרפתית
קטגוריה:מתרגמים לאנגלית
קטגוריה:אנגליקנים
קטגוריה:יהודים מצרים
קטגוריה:בריטים שנולדו ב-1941
בית הכנסת כדורי

**בית הכנסת "כדורי מקור חיים"** הוא בית הכנסת של הקהילה היהודית בפורטו, פורטוגל. נתרם ונבנה על ידי משפחת כדורי מהקהילה היהודית-בגדאדית של הונג קונג, ונקרא **כדורי** על שמם, שמו השני **מקור חיים** נקרא על שם "הציפייה והקיווי לה' שעמו מקור החיים" ומקורו מהפסוק בספר תהלים (תהלים לו, י); כִּֽי־עִ֭מְּךָ **מְק֣וֹר חַיִּ֑ים** בְּ֝אוֹרְךָ֗ נִרְאֶה־אֽוֹר.

## היסטוריה
בית הכנסת נבנה לאורך רובע גרה ג'ונקיירו בשנת 1929 ונחנך בשנת 1938, והוא בית הכנסת הגדול ביותר בחצי האי האיברי ובדרום מערב אירופה.

על פי הבלוג הרשמי של הקהילה היהודית בפורטו, הוא כולל כ-500 יהודים שמקורם ביותר משלושים מדינות ואוסף סביב אותו שולחן את כל הסטנדרטים והדרגות של שמירת היהדות.
ממוזער|מבט על בית הכנסת
ממוזער|פנים בית הכנסת
ממוזער|ספריית בית הכנסת
בשנים האחרונות חברי הקהילה קשרו את הארגון עם שאר העולם היהודי, כתבו את כללי הקהילה, החזירו את בניין בית הכנסת, ארגנו מחלקות ויצרו את התנאים הדרושים לחיים היהודיים לפרוח שוב בפורטו.
ממוזער|ציבור המתפללות והמתפללים בבית הכנסת
בארגון יש בית דין רבני, שני רבנים רשמיים, מבנים לכשרות, הקהילה מציעה קורסים למורים בבתי ספר למאבק באנטישמיות, ויש בה מוזיאון, קולנוע, סרטים על תולדותיה ופרוטוקולי שיתוף פעולה עם המדינה הפורטוגזית, שגרירות ישראל פורטוגל, בני ברית בינלאומיים, הליגה נגד השמצה, קרן היסוד, ליובאוויטש של חב"ד, וכן עם הקהילה הקתולית בפורטו והקהילה המוסלמית של פורטו.

בינואר 2021 נפתח מוזיאון השואה של פורטו, הראשון מסוגו בחצי האי האיברי.

## קישורים חיצוניים

* 
* Jewish Community of Oporto
* 
* יעקב מאור, מפגש יהודי נוצרי היסטורי בפורטו, 17 בדצמבר 2019
* אריק זרה, ברכת נשמה בבית הכנסת כדורי בפורטו, 31 בינואר 2016

## הערות שוליים

קטגוריה:פורטו: מבנים
כדורי
קטגוריה:תרומות משפחת כדורי
הוק (מוזיקה)

**הוּק** (מאנגלית: **Hook**) הוא קונספט נושאי במוזיקה, לרוב קטע מלודי חוזר (כגון רצף אקורדים או תווים), שנעשה בו שימוש בעיקר במוזיקה פופולרית. מטרת השימוש בהוק היא להפוך את השיר לקליט ולכזה "המושך את האוזן של המאזין", והשימוש בו רווח במוזיקת פופ, רוק, דאנס והיפ הופ. בז'אנרים אלה, ההוק הוא בדרך כלל סוג של רפרן (פזמון חוזר), אך הוא יכול להיות מגולם גם במלודיה או בקצב.

בסימפוניה החמישית של בטהובן, לדוגמה, ניתן לומר כי החזרה על שלושת הסול ולאחריהם מי במול הם הוק.

## ראו גם
*אוסטינטו

## הערות שוליים

קטגוריה:טכניקות מוזיקליות
פיטר, פול ומרי

250px|ממוזער|שמאל|פיטר, פול ומרי בשנת 1963
שמאל|ממוזער|250px|פיטר, פול ומרי בהופעה בשנת 2006.
**פיטר, פול ומרי** (באנגלית **Peter, Paul and Mary**) היו שלישיית פולק אמריקאית, מהבולטות בלהקות שנות ה-60. חברי הלהקה היו פיטר יארו, פול סטוקי ומרי טרוורס.

## תולדות הלהקה
את הלהקה הקים המפיק אלברט גרוסמן בשנת 1961, לאחר שבחן מספר זמרים בסצנת הפולק של ניו יורק. לאחר חזרות שנערכו במיאמי, ארגן גרוסמן הופעות ב-"The Bitter End", בית קפה פופולרי בגריניץ' וילג' בניו יורק. 

בשנת 1962 הקליטו את אלבומם הראשון: פיטר, פול ומרי, שכלל את השירים "500 Miles" (500 מיילים), "Lemon Tree" (עץ לימון), וגרסאות כיסוי לשיריו של פיט סיגר "If I Had a Hammer" (לו היה לי פטיש) ו-"Where Have All the Flowers Gone?" ("איפה הפרחים כולם?"). האלבום צעד במשך 10 חודשים ברשימת עשרת הגדולים של מגזין בילבורד, כולל 7 שבועות במקום הראשון. הוא נמכר רבות במשך העשורים הבאים, ונמכר בסך הכל ביותר משני מיליון עותקים.

בשנת 1963 הוציאה הלהקה את "פאף דרקון הקסם", ללחן של יארו ומילים של לאונרד ליפטון, חבר של יארו מאוניברסיטת קורנל. השיר מתאר את התמימות האבודה של הילדות, ובניגוד לפרשנות פופולרית שהודבקה אליו אינו עוסק בסמים. 

ביוני 1963, "פיטר, פול ומרי" הוציאו סינגל של השיר "Blowin' in the Wind" מאת בוב דילן, שהיה אז לא ידוע יחסית, שגם הוא נוהל על ידי אלברט גרוסמן. "Blowin' in the Wind" נמכר ב-300,000 עותקים במהלך השבוע הראשון לאחר צאתו לאור, ב-17 באוגוסט, זה היה במקום השני במצעד השנתי של ה"בילבורד", עם מכירות של יותר ממיליון עותקים. יארו נזכר שכאשר אמר לדילן הוא ירוויח יותר מ-5,000 דולר תמלוגים עבור זכויות היוצרים, דילן נדהם. ב-28 באוגוסט 1963, "פיטר, פול ומרי" הופיעו על הבמה עם הכומר מרטין לותר קינג ב ההיסטורי,  שבו נאם את נאום "יש לי חלום", שם שרו את ל"Blowin' in the Wind" ומאז הפך להמנון זכויות האזרח. השלישייה ביצעה מספר גרסאות כיסוי נוספות לשיריו של בוב דילן:  "The Times They Are a-Changin'", "Don't Think Twice, It's All Right",  "When the Ship Comes In".

בשנת 1969 זכו "פיטר, פול ומרי" להצלחה עם גרסתם לשיר Leaving on a Jet Plane של ג'ון דנוור. הם הקליטו את השיר לאלבום "Album 1700" משנת 1967, אך הוציאו אותו כצד ב' לסינגל לשיר חדש, והשיר היה ללהיט. באותה שנה גם הקליטה הלהקה את אלבומם Peter, Paul and Mommy שזכה בפרס גראמי לאלבום הילדים הטוב ביותר.

השלישייה התפרקה בשנת 1970, אך התאחדה ב-1978 להופעה נגד אנרגיה גרעינית, והמשיכה להופיע ולהקליט עוד מספר אלבומים, עד מותה של מרי טרוורס  מלוקמיה ב-16 בספטמבר 2009. פיטר יארו נפטר ב-7 בינואר 2025.

"פיטר, פול ומרי" הופיעו בישראל פעם אחת, בקיץ 1983, בבריכת הסולטן בירושלים. פול סטוקי הופיע בישראל בשנת 1989, בבית שמואל - מרכז שמשון בירושלים, במסגרת פרויקט לקידום הסובלנות. פיטר יארו (שהוא ממוצא יהודי) ביקר והופיע בישראל פעמים רבות, בעיקר במסגרת פעילותו בארגון ארגון "מבצע כבוד" (Operation Respect), במטרה לקדם פעילות נגד בריונות.

## דיסקוגרפיה

## קישורים חיצוניים

* 

* 
* 
## הערות שוליים

קטגוריה:ניו יורק: להקות
קטגוריה:להקות פולק
קטגוריה:שלישיות מוזיקליות
קטגוריה:זוכי פרס גראמי
קטגוריה:אמני וורנר רקורדס
קטגוריה:להקות שהוקמו בשנת 1961
קטגוריה:להקות שהתפרקו בשנת 1970
קטגוריה:להקות שהתפרקו בשנת 2009
משה אהרן אפשטיין

**משה אהרן אפשטיין** (נולד ב-8 באוגוסט 1952) הוא חלילן ומנצח ישראלי.

## ביוגרפיה
אפשטיין למד נגינה בחליל צד אצל אורי טפליץ וניצוח ותאוריית המוזיקה באקדמיה למוזיקה בתל אביב, שם סיים את לימודיו ב-1975 בהצטיינות יתרה. בשנת 1976 קיבל תעודת אמן ויצא להמשך לימודים בשווייץ אצל אורל ניקולה והשתלם גם בקורסים עם מרסל מואיז.

בשנים 1980–1986 היה אפשטיין סולן בסינפונייטה הישראלית באר שבע.

משנת 1981 היה חבר בסגל האקדמיה למוסיקה ולמחול בירושלים, שם הוא לימד חליל צד, מתודה ומוזיקה קאמרית, וכיהן כמנהל מוזיקלי ומנצח של התזמורת הקאמרית של האקדמיה.

בין השנים 1999–2012 הוא כיהן כפרופסור בבית הספר הגבוה למוזיקה ולתיאטרון בהמבורג.

בין השנים 1992–1995 ניצח על התזמורת הסימפונית תל אביב.

מאז שנת 2013 מכהן כדיקן הפקולטה לחינוך מוזיקלי במכללת לוינסקי.

אפשטיין מגיש כיתות אמן שנתיות בגרמניה ומוזמן להרצות באוניברסיטת ייל בארצות הברית, באוסקה ביפן, בבית הספר הגבוה למוזיקה בפרנקפורט ועוד. כמו כן הופיע כמנצח וסולן עם תזמורות קאמריות מהחשובות בישראל ובפסטיבלי מוזיקה בינלאומיים. הופיע בין השאר כסולן עם הפילהרמונית של ברלין.

משה אהרן אפשטיין הוציא עד כה שני תקליטורים והקלטות רבות לרדיו. ספרו על האספקט הטכני של הנגינה בחליל יצא בהוצאת צימרמן-פרנקפורט.

## קישורים חיצוניים

קטגוריה:חלילנים ישראלים
קטגוריה:מורים למוזיקה בישראל
קטגוריה:מנצחים ישראלים
קטגוריה:סגל האקדמיה למוסיקה ולמחול בירושלים
קטגוריה:סגל מכללת לוינסקי לחינוך
קטגוריה:ישראלים שנולדו ב-1952
Slow Jamz

**Slow Jamz** הוא סינגל משותף של הראפר האמריקאי טוויסטה מאלבומו Kamikaze, ושל אמן ההיפ הופ האמריקאי קניה וסט, מתוך אלבום הבכורה שלו, The College Dropout. השיר, שמשתתף בו ג'יימי פוקס, הגיע למקום ה-1 במצעד הבילבורד הוט 100 בארצות הברית לשבוע, כשהפך לסינגל הראשון של וסט, פוקס וטוויסטה שמגיע למקום הראשון במצעד זה. הגרסה מאלבומו של וסט כוללת פתיח ושתי פסקות נוספות של ג'יימי פוקס, ואינה כוללת את הסיום של טוויסטה בשיר המקורי. השיר, שהגיע למקום ה-3 במצעד הסינגלים בבריטניה, הועמד לפרס גראמי לשיתוף הפעולה הטוב ביותר בשיר ראפ. המגזין Q דירג אותו במקום ה-19 ברשימת שירי ההיפ הופ הטובים ביותר בכל הזמנים.

השיר הוא מחווה קלאסית לאמני מוזיקת הנשמה וה"סלואו ג'אם", שהוא בעצם סגנון שירה איטי המשלב היפ הופ, R&B ומוזיקת נשמה. קניה וסט, שהפיק את השיר, שר את הבית הראשון של השיר, טוויסטה את הבית השני והסיום וג'יימי פוקס את הפזמון. חלק מהפזמון של השיר, *"Are you gonna be, are you gonna be, are you gonna be, well well well well"*, לקוח משירו של לות'ר ונדרוס, "A House Is Not a Home". בשיר מופיעה איישה טיילר.

## מיקומי שיא

## נתוני מכירות

## קישורים חיצוניים

קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שהופקו על ידי קניה וסט
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירי כסף בממלכה המאוחדת
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת רוק-א-פלה רקורדס
קטגוריה:שירי פלטינה משולשת בארצות הברית
קרול קיין

טקסט=|ממוזער|313x313 פיקסלים|קיין ב-1977
**קרוליין לורי "קרול" קיין** (באנגלית: **Carolyn Laurie "Carol" Kane**; נולדה ב-18 ביוני 1952) היא שחקנית קולנוע, טלוויזיה ותיאטרון יהודייה-אמריקאית, זוכת שני פרסי אמי. התפרסמה בסרטים "רחוב הסטר" (עליו הייתה מועמדת לפרס האוסקר), "הרומן שלי עם אנני", "אחר צהריים של פורענות".

## ביוגרפיה
קיין נולדה בקליבלנד שבארצות הברית, להורים אמריקאים-יהודים ממוצא רוסי. היא גדלה בניו יורק סיטי. בתם של ג'וי, נגנית ג'אז, רקדנית ופסנתרנית, ומייקל קיין שעבד כאדריכל עבור הבנק העולמי.
הוריה התגרשו כשהייתה בת 12.
למדה בבית ספר המקצועי לילדים שבניו יורק והופיעה לראשונה בתיאטרון בגיל 14.
היא החלה את הקריירה שלה בתחילת שנות ה-70 בסרטים "ידע הבשרים", "דמויות נואשות" ו"הפרט האחרון" בכיכובו של ג'ק ניקולסון.

התפרסמה ב-1975 כשהייתה מועמדת לפרס אוסקר לשחקנית הטובה ביותר על הופעתה בתור המהגרת היהודייה גיטל שמגיעה לניו יורק בדרמה "רחוב הסטר" (זו הפעם יחידה ששחקן היה מועמד לפרס אוסקר על הופעה ביידיש), וכן שיחקה בדרמת הפשע של סידני לומט "אחר צהריים של פורענות" בתור הכספרית ג'ני "הסנאי". היא הופיעה בסרטו הנודע של וודי אלן "הרומן שלי עם אנני" בתפקיד אליסון פורצ'ניק, אשתו הראשונה של הקומיקאי היהודי האובססיבי אלווי סינגר.

בשנות ה-80 זכתה בשני פרסי אמי והייתה מועמדת לפרס גלובוס הזהב על הופעתה בתפקיד משנה בקומדיית המצבים "טקסי" כ-סימקה, אשתו של לטקה גראבאס (אנדי קאופמן). היא התפרסמה באותו עשור גם בסרטי הפנטזיה "הנסיכה הקסומה" - בתור ואלרי אשתו של המכשף מקס בעל הנס (בילי קריסטל), ו"מארח השדים" - בתור רוח חג המולד של ההווה.

ב-1991 שיחקה בסרט "החיים על פי משפחת אדמס" בתפקיד הסבתא של משפחת אדמס.
ב-1996 הופיעה בסרטו השני של סטיב בושמי כבמאי "הפאב של השכונה", בתור מלצרית הבר המפחידה קוני.
ב-2004 שיחקה בסרט הקומי "וידוייה של נערה מתבגרת". ב-2005 שיחקה בקומדיית הפעולה "גבר מי שמטפלת" בתפקיד הלגה המטפלת הרומנייה של משפחת פלאמר.
התפרסמה לאחרונה בתפקידי משנה קטנים בקומדיות "מת לחגוג" ו"אקסית במצור".

בשנת 2015 החלה לשחק בתפקיד משני בסדרת הטלוויזיה הקומית "קימי שמידט הבלתי שבירה" שנוצרה על ידי טינה פיי ומשודרת בנטפליקס במשך 4 עונות.

## פילמוגרפיה נבחרת
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה יהודיות אמריקאיות
קטגוריה:שחקניות תיאטרון יהודיות אמריקאיות
קטגוריה:שחקני תיאטרון יהודים אמריקאים
קטגוריה:מדבבות יהודיות אמריקאיות
קטגוריה:מדבבים יהודים אמריקאים
קטגוריה:קומיקאיות יהודיות אמריקאיות
קטגוריה:קומיקאים יהודים אמריקאים
קטגוריה:זוכי אמי בפריים טיים: שחקנית ראשית בקומדיה
קטגוריה:זוכי אמי בפריים טיים: שחקן ראשי בקומדיה
קטגוריה:זוכי אמי בפריים טיים: שחקנית משנה בקומדיה
קטגוריה:זוכי אמי בפריים טיים: שחקן משנה בקומדיה
קטגוריה:אמריקאים ממוצא רוסי-יהודי
קטגוריה:אמריקאיות שנולדו ב-1952
קטגוריה:אמריקאים שנולדו ב-1952
All Falls Down (שיר של קניה וסט)

**All Falls Down** הוא שיר של אמן ההיפ הופ האמריקאי, קניה וסט. השיר יצא לאור בתור הסינגל השלישי מתוך אלבום הבכורה של וסט, The College Dropout. השיר, שהופק על ידי וסט עצמו, הגיע בשיאו למקום ה-10 במצעד הסינגלים בבריטניה, ולמקום ה-7 בארצות הברית. הסינגל הועמד לפרס גראמי בקטגוריית "ביצוע הראפ/שירה הטוב ביותר" בטקס פרסי גראמי ה-47. *All Falls Down* הגיע למעמד זהב בארצות הברית כשמכר למעלה מ-500,000 עותקים.

## רקע
השיר מכיל אינטרפולציה משירה של לורין היל, "Mystery of Iniquity", שאותו מבצעת הזמרת סלינה ג'ונסון. וסט ניסה להשיג אישור משפטי על מנת לקבל אישור לסמפל את ההקלטה, אך בשל סיבוכים שונים נדחה. לאחר מכן קרא וסט לג'ונסון שתשיר ותחדש את החלקים הרלוונטיים מתוך שירה של היל. לירית, *All Falls Down* בוחן את המודעות העצמית וחוסר הביטחון בחברה, במיוחד לקהילה השחורה, וכיצד מאפיינים אלה קשורים לחומרנות.

הקליפ לשיר צולם בנמל תעופה בקליפורניה, והוא עוקב אחרי קניה שמלווה את חברתו לשדה התעופה כדי לתפוס את הטיסה שלה.

## היסטוריית מצעדים

## נתוני מכירות

## קישורים חיצוניים

קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שהופקו על ידי קניה וסט
קטגוריה:שירים על צרכנות
קטגוריה:שירי היפ הופ אמריקאיים
קטגוריה:שירי פלטינה בממלכה המאוחדת
קטגוריה:סינגלים בהוצאת דף ג'אם רקורדינגס
קטגוריה:סינגלים בהוצאת רוק-א-פלה רקורדס
Through the Wire

**Through the Wire** הוא סינגל של אמן ההיפ הופ האמריקאי, קניה וסט. הסינגל יצא בשנת 2002 בתור הסינגל הראשון מאלבום הבכורה של וסט, The College Dropout. הסינגל הגיע בשיאו למקום ה-15 במצעד הבילבורד הוט 100, והוא נחשב ל"סינגל הפריצה" של וסט. פזמון השיר מכיל סימפול משירה של הזמרת צ'קה קאן, "Through the Fire", והוא קיבל ביקורות חיוביות מרוב ממבקרי המוזיקה.

לאחר תאונת דרכים שעבר וסט באוקטובר 2002, בה התרסקה הלסת של וסט, הקליט הזמר את "Through the Wire" (בתרגום לעברית: "מבעד לחוט"), בעוד לסתו סגורה בחוטים. השיר הועמד לפרס גראמי בשנת 2005 בקטגוריית "ביצוע הראפ הטוב ביותר ליחיד", ונוצח על ידי שירו של ג'יי-זי, "99 Problems". הקליפ מומן על ידי וסט, שהגה רעיון מפרסומת של אדידס. הוא זכה בפרס "קליפ השנה" ב-2004, בפרסי ההיפ הופ של מגזין "המקור" (The Source).

## היסטוריית מצעדים

## נתוני מכירות

## קישורים חיצוניים

* הקליפ לשיר באתר יוטיוב.

## הערות שוליים

קטגוריה:שירי 2003
קטגוריה:סינגלי בכורה מ-2003
קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי דייוויד פוסטר
קטגוריה:שירים שנכתבו על ידי קניה וסט
קטגוריה:שירים שהופקו על ידי קניה וסט
קטגוריה:שירי היפ הופ אמריקאיים
קטגוריה:שירי פלטינה בממלכה המאוחדת
קטגוריה:סינגלים בהוצאת דף ג'אם רקורדינגס
קטגוריה:סינגלים בהוצאת רוק-א-פלה רקורדס
מוצר צריכה

[250px|ממוזער|שמאל|מוצרי צריכה ב[סופרמרקט באוסטריה]]
**מוצרי צריכה** (באנגלית: **consumer good** או **final good**) הוא מוצר המוצע למכירה וניתן לקנייה ולשימוש מיידי על ידי הצרכן. בניגוד למוצר הון או חומר גלם המיועד לתהליך הייצור. הגדרת מוצרים תלויה לעיתים באופן בו נעשה בהם שימוש, ומוצרי צריכה משמשים בעיקר לצריכה פרטית.

## קטגוריות
### מוצרי צריכה יומיומיים
* מוצרי צריכה בסיסיים – דוגמה: חלב, לחם וביצים הם באופן מובהק מוצרי צריכה בסיסים. בישראל נמצאים חלק ממוצרים אלו בפיקוח מחירים של משרד הכלכלה, ונכללים בדרך כלל בסל המוצרים שממנו נקבע מדד המחירים לצרכן.
* מוצרי צריכה שוטפים (באנגלית: Fast-moving consumer goods) מוצרים שנמכרים במהירות ובעלות נמוכה יחסית, כגון מזון ארוז, משקאות, מוצרי טואלטיקה, ממתקים, מוצרי קוסמטיקה, תרופות ללא מרשם וכדומה.

### מוצרים עמידים
מוצר עמיד (באנגלית: Durable good), או **מוצר בר קיימא**, נרכש לעיתים רחוקות יותר, דוגמת:
* מכשירי חשמל ביתיים
* כלי רכב
* אופנה

## ראו גם
*תרבות הצריכה

## קישורים חיצוניים

* 
* 

## הערות שוליים

קטגוריה:צרכנות
קטגוריה:תרבות
1920 בארץ ישראל

להלן אירועים בולטים שהתרחשו במהלך שנת 1920 באזור ארץ ישראל.

## הנהגה
* **הנהגת היישוב**
* אדמונד אלנבי

## אירועים בולטים

* 26 בפברואר – הישיבה הרשמית הראשונה של הוועד הפועל הציוני בלונדון
* 29 באפריל – הוקמו הצופים העבריים

## נולדו

* 19 בינואר – מרדכי מקלף, הרמטכל השלישי של צה"ל (נפטר ב-1978)
* 8 בפברואר – יהודה שערי, חבר כנסת (נפטר ב-1997)
* 25 במרץ – שושנה לויסון, ציירת ישראלית (נפטרה ב-1996)
* 2 באוגוסט – נחמיה פרסוף, שחקן קולנוע וטלוויזיה יהודי-אמריקאי (נפטר ב-2022)
* 23 בספטמבר – עובדיה יוסף, הרב הראשי הספרדי (נפטר ב-2013)

## נפטרו

**([[:קטגוריה:ארץ-ישראלים שנפטרו ב-1920]])**

קטגוריה:שנים בארץ ישראל
ארץ ישראל
1919 בארץ ישראל

להלן אירועים בולטים שהתרחשו במהלך שנת 1919 באזור ארץ ישראל.

## הנהגה
* **הנהגת היישוב**
* אדמונד אלנבי

## אירועים בולטים

* 3 בינואר – חתימת הסכם ויצמן-פייסל 
* 26 בפברואר – הישיבה הרשמית הראשונה של הוועד הפועל הציוני
* 29 באפריל – הוקמו הצופים העבריים

## נולדו

* 2 באוגוסט – נחמיה פרסוף, שחקן קולנוע וטלוויזיה יהודי-אמריקאי.

## נפטרו

**([[:קטגוריה:ארץ-ישראלים שנפטרו ב-1919]])**

## חקיקה

* פקודת חוק המשפחה המושלמי
* פקודת הנישואין והגירושין (רישום)

קטגוריה:שנים בארץ ישראל
ארץ ישראל
קריית הממשלה (פירושונים)

**קריית הממשלה** היא מתחם מוסדות ממשלת ישראל ומשרדיה בערים שונות.
1918 בארץ ישראל

להלן אירועים בולטים שהתרחשו במהלך שנת 1918 באזור ארץ ישראל.

## הנהגה
**הנהגת היישוב**

## אירועים בולטים

* 4 באפריל – העיתון "הארץ" נוסד בירושלים, בשם "חדשות מהארץ הקדושה"
* 24 ביולי – מתקיים טקס הנחת אבן הפינה לאוניברסיטה העברית בירושלים
* 19 - 21 בספטמבר - קרב מגידו: הקרב אשר התחולל בעמק יזרעאל בין האימפריה הבריטית לאימפריה העות'מאנית הסתיים בניצחון הכוחות הבריטיים בפיקודו של גנרל אדמונד אלנבי. משלב זה התקדם צבאו של אלנבי בקצב אדיר, ללא התנגדות כמעט. דמשק נכבשה ב-1 באוקטובר וחלב ב-25 באוקטובר.
* 30 באוקטובר – הפסקת האש של מודרוס: האימפריה העות'מאנית חותמת על הסכם שביתת נשק עם בעלות הברית ובכך מסיימת את מלחמת העולם הראשונה במזרח התיכון

## נולדו

* 10 באוקטובר – יגאל אלון, מפקד הפלמ"ח, מראשי תנועת העבודה ושר בממשלות ישראל, (נפטר ב-1980)

## נפטרו

**([[:קטגוריה:ארץ-ישראלים שנפטרו ב-1918]])**
[שמאל|ממוזער|120px|[אברהם משה לונץ]]
* אברהם משה לונץ היה תלמיד חכם, סופר, מו"ל, עסקן, עיתונאי חוקר ארץ ישראל וגאוגרף ארצישראלי (נולד ב-1854)
* ישראל גלעדי ממייסדי ארגון בר גיורא, ממנהיגי השומר וממקימי כפר בר גיורא (נולד ב-1886)
* ישראל קרדונר היה מהרבנים הבולטים בדור הרביעי של חסידות ברסלב (נולד ב-1867)
* אברהם חיים גרין היה רופא, ואיש ציבור ביישוב, פעיל ב"ועד ההגירה" לעזרת מגורשי תל אביב (נולד ב-1892)
* דוד צבי שלמה בידרמן היה האדמו"ר הרביעי מלעלוב (נולד ב-1843)
* שמחה וילקומיץ היה מראשוני המורים העבריים ברחובות ובמושבות הגליל (נולד ב-1871)
* צבי בקר היה חבר תנועת פועלי ציון וממייסדי ארגוני השמירה בר גיורא והשומר (נולד ב-1887)
* נתנאל תפילינסקי היה רב ירושלמי (נולד ב-1866)
* צבי הירשפלד היה איש העלייה הראשונה, שעמד בראש מתיישבי רוחמה (נולד ב-1882)

## קישורים חיצוניים

קטגוריה:שנים בארץ ישראל
קטגוריה:ארץ ישראל במלחמת העולם הראשונה
ארץ ישראל
מוריס איילנד

**מוריס איילנד** (באנגלית: **Morris Island**) הוא אי לא מיושב בן 3.4 קמ"ר במפרץ צ'ארלסטון שבקרוליינה הדרומית בארצות הברית. עקב מיקומו האסטרטגי בכניסה למפרץ הייתה לאי חשיבות בתקופת מלחמת האזרחים האמריקנית.

## היסטוריה
בין השנים 1861 ל-1863 הוקמו ביצורים חזקים על האי שמרכזם היה בפורט ווגנר, אשר היווה זירת קרבות משמעותית במערכה של צבא האיחוד לניסיונות הכיבוש של צ'ארלסטון. עם ניסיונות הכיבוש ניתן למנות גם את ההסתערות הכושלת של רגימנט הרגלים ה-54 ממסצ'וסטס, רגימנט שהורכב מחיילים אמריקאים-אפריקאים אשר הונצח בסרט גלורי. לאחר נטישת כוחות הקונפדרציה את האי בשנת 1863 תפסו כוחות האיחוד את האי והעבירו אליו 520 קצינים דרומיים שבויים מפורט דאלוור כמגן אנושי מפני הארטילריה אשר נורתה עליו מכיוונו של פורט סאמטר, השבויים הללו נודעו ברחבי הדרום כ-"שש מאות האל-מתים". מעשה זה נעשה על ידי צבא האיחוד לאחר שלמדו כי בצ'ארלסטון הוחזקו מספר דומה של שבויים צפוניים אשר שמשו אף הם כמגן אנושי מפני הפגזות הצפון. 

על האי נבנה מגדלור המציין את צידה הדרומי של הכניסה למפרץ. 

Morris Island Union battery Charleston.jpg|מרגמות צבא האיחוד על מוריס איילנד 1865
Morris Island Lighthouse.jpg|המגדלור המוצב על האי


## קישורים חיצוניים

קטגוריה:מפרץ צ'ארלסטון
קטגוריה:קרוליינה הדרומית: איים
קטגוריה:ארצות הברית: איים לא מיושבים
עגולסת הירדן

**עֲגֻלֶּסֶת הַיַּרְדֵּן** או **עגולסת הנחלים** (שם מדעי: *Garra rufa*) הוא דג מים מתוקים קטן ממשפחת הקרפיוניים (Cyprinidae). לדג תפוצה רחבה במזרח התיכון. מקום הגידול המועדף על עגולסת הירדן הוא נחלים ומקורות מים זורמים אך ניתן למצוא אותו אף במקווי מים עומדים (כגון בריכות ואגמים). בארץ ישראל הוא נפוץ בכל חלקיה של מערכת הירדן, באגם הכנרת, באזור נחל הקיבוצים ובמקומות נוספים.

## מאפיינים
גופו מוארך וגודלו הממוצע נע בין 14 ל-17 ס"מ. פיו של עגולסת הירדן תחתי ומאחורי שפתו התחתונה קיים משטח ההצמדה אשר העניק לו את שמו. בנוסף הדג מתאפיין בקשקשים גדולים ובשני זוגות בינים. דגי העגולסת מתרבים מפברואר ועד אוגוסט. מקור מזונו העיקרי של דג העגולסת הוא אצות, אותן הוא מגרד מן הסלעים שעל קרקעית הנחל או האגם.

## שימושים רפואיים
[ממוזער|"[פדיקור דגים" - דגי עגולסת הירדן מבצעים טיפול לכפות הרגליים.|ימין]]
במהלך העשור הראשון של המאה ה-21 נעשה לנפוץ השימוש בדג לעיסוי כפות הרגליים. הדג נצמד אל רגלי המתרחצים ואוכל את שכבות העור החיצוניות מן העור המת. הדג משמש גם לטיפול בחולים במחלות עור, כגון פסוריאזיס. פדיקור הדגים נפוץ ומוכר בעולם וידוע בכינויים שונים כגון "Doctor fish", "דוקטור דג".

## ראו גם
* עגולסת סדום
## קישורים חיצוניים

## הערות שוליים

קטגוריה:בעלי חיים שתוארו ב-1843
קטגוריה:טקסונים שתוארו בידי יוהאן יאקוב הקל
קטגוריה:קרפיוניים
קטגוריה:ארץ ישראל: דגי מים מתוקים
קטגוריה:ירדן: דגי מים מתוקים